cyanic-selkie/wikianc huggingface dataset:
ანტონიო მასეო
სქოლიო
კატეგორია:დაბადებული 14 ივნისი კატეგორია:დაბადებული 1845 კატეგორია:გარდაცვლილი 7 დეკემბერი კატეგორია:გარდაცვლილი 1896 კატეგორია:კუბელები
რობოტიკის სამი კანონი
thumb|right|აიზეკ აზიმოვი, 1965 რობოტიკის სამი კანონი - სამეცნიერო ფანტასტიკაში აღნიშნავს რობოტის ქცევის წესებს, რომლებიც პირველად ჩამოაყალიბა აიზეკ აზიმოვმა 1942 წელს მოთხრობაში"Runaround".
რობოტიკის სამი კანონი ასე ჟღერს:
სამ კანონს, მათი დარღვევის შესაძლო მიზეზებსა და შედეგებს ეძღვნება აიზეკ აზიმოვის მოთხრობების ციკლი რობოტებზე.
1986 წელს, მოთხრობაში „რობოტები და იმპერია“ (Robots and Empire) აზიმოვმა ჩამოაყალიბა ნულოვანი კანონი:
ალტერნატიული ვარიანტები
აიზეკ აზიმოვის ნაწარმოებებში გვხვდება კანონების სხვადასხვა ვარიანტები
ნულოვანი კანონი
ნულოვანი კანონის მიხედვით რობოტი უნდა მოქმედებდეს კაცობრიობის ინტერესებიდან გამომდინარე.
პირველი კანონის მოდიფიკაცია
მოთხრობაში "Little Lost Robot" არსებობს რამდენიმე რობოტი პირველი კანონის "განახევრებული" ვარიანტით
ეს გაკეთდა პრაქტიკული მოსაზრებით: რობოტები მუშაობდნენ ადამიანებთან ერთად, რომლებიც იმყოფებოდნენ მცირე დოზის რადიაციის ზემოქმედების ქვეშ. რობოტები იცავდნენ რა პირველ კანონს, ცდილობდნენ ადამიანების "გადარჩენას".
სამი კანონის დარღვევა
აზომოვი ნაწარმოებებში გვხვდება ისეთი რობოტებიც, რომელთაც სამი კანონის დარღვევა შეუძლიათ.
სქოლიო
კატეგორია:სამეცნიერო ფანტასტიკა
ღვიარის მონასტერი
ღვიარის მონასტერი – მონასტერი სოფელ ღვიარაში, ამბროლაურის მუნიციპალიტეტში. მონასტრის ეკლესია X საუკუნეს განეკუთვნება და ჯვარცმის სახელზეა აგებული. უცნობია ღვიარაში მონასტრული ცხოვრების შეწყვეტის დრო. XIX საუკუნის ბოლოს ღვიარის ჯვარცმის ეკლესია ჯერ კიდევ მოქმედი იყო და იქ მღვდელმსახურებას ეწეოდნენ მღვდლები შარაბიძეები. იმავე საუკუნის ბოლოს ღვიარაში აშენდა წმინდა თევდორეს ეკლესია. აკურთხა გაბრიელ ეპისკოპოსმა. ტაძარი ააშენა ჭრებალოელმა ოსტატმა ნიკო ჭიღვარიამ, რასაც ეკლესიაზე შემორჩენილი წარწერა გვამცნობს. ძველი ჯვარცმის ტაძრის კუთვნილი საეკლესიო ნივთებიც წმინდა თევდორეს ეკლესიაში უნდა გადაეტანათ. დღეს ეს ეკლესია სახურავის გარეშეა დარჩენილი.
ლიტერატურა
კატეგორია:ქართული ეკლესია-მონასტრები კატეგორია:ამბროლაურის მუნიციპალიტეტის ტაძრები
შოთა შალელაშვილი
შოთა შალელაშვილი (დ. 19 ივნისი, 1959 ) — ქართველი თანამდებობის პირი, ინჟინერი, პოლიტიკოსი.
1987 წელს დაამთავრა მოსკოვის კვების მრეწველობის ტექნოლოგიური ინსტიტუტი. 2016-2019 წლებში იყო საქართველოს მე-9 მოწვევის პარლამენტის პარტიული სიით,  საარჩევნო ბლოკი: „ქართული ოცნება — დემოკრატიული საქართველო“.
რესურსები ინტერნეტში
კატეგორია:დაბადებული 19 ივნისი კატეგორია:დაბადებული 1959 კატეგორია:საქართველოს IX მოწვევის პარლამენტის წევრები
გიორგი არადელი-იშხნელი
გიორგი ნიკოლოზის ძე არადელი-იშხნელი (დ. 20 ივნისი  [ ძვ. სტ. 8 ივნისი], 1882 სოფ. არადეთი, ახლანდელი ქარელის მუნიციპალიტეტი ― გ. 1 თებერვალი, 1920, გორი) — ქართველი მსახიობი.
ბიოგრაფია
საშუალო განათლება მიიღო თბილისის II გიმნაზიაში, 1903–1908 წლებში სწავლობდა ოდესის უნივერსიტეტის იურიდიულ ფალულტეტზე. პარალელურად დაამთავრა (1906) რეჟისორ ა.დოლინოვის დრამატული კურსები და მონაწილეობდა ოდესის რუსული დრამატული დასის წარმოდგენებში.
სამშობლოში დაბრუნების შემდეგ 1908 წელს პირველად გამოვიდა თბილისის ქართული თეატრის სცენაზე დავით ერისთავის „სამშობლოში“ და ჩაირიცხა თბილისის დრამატულ დასში, სადაც სიკვდილამდე მოღვაწეობდა. არადელი-იშხნელის მიერ განსახიერებული როლები გამოურჩეოდა ცხოვრებისეული სიმართლითა და მხატვრული სიმართლითა და მხატვრული დამაჯერებლობით — გელა (აკაკი წერეთლის „პატარა კახი“), არსენა (ალექსანდრე ყაზბეგის „არსენა“), გიგო და შაქრო (იოსებ გედევანიშვილის „მსხვერლი“ და „გამცემი“), გლახა ჭრიაშვილი (ილია ჭავჭავაძის „გლახა ჭრიაშვილი“), მოურავი (ავქსენტი ცაგარლის „რაც გინახავს, ვეღარ ნახავ“), დე სანტოსი (კარლ გუცკოვის „ურიელ აკოსტა“), ტირესია და კრეონტი (სოფოკლეს „ოიდიპოს მეფე“ და „ანტიგონე“), ფლაქსმანი (ოტო ერნსტის „პედაგოგები“) და სხვა.
რესურსები ინტერნეტში
კატეგორია:დაბადებული 20 ივნისი კატეგორია:დაბადებული 1882 კატეგორია:გარდაცვლილი 1 ნოემბერი კატეგორია:გარდაცვლილი 1920 კატეგორია:ქართველი მსახიობები კატეგორია:ქარელის მუნიციპალიტეტში დაბადებულები
მაალოთ-თარშიხა
მაალოთ-თარშიხა ( — Maʻalot-Taršiḥa; معالوت ترشيح‎‎ — Maʻālūt Taršīḥā) — ქალაქი ისრაელში.
მდებარეობს დასავლეთ გალილეაში, ჩრდილოეთით 20 კმ–ს დაშორებით კარმიელიდან, სამხრეთით 20 კმ–ს დაშორებით ნაგარიადან და 20 კმ ხაიფიდან. შერეულ მუსლიმანურ–ქრისტიანულ სოფელ თარშიხას მრავალსაუკუნოვანი ისტორია აქვს, სოფლის ტერიტორიაზე ნაპოვნია ქრისტიანული სამარხები, IV საუკუნით დათარიღებული. თარშიხა ასევე მოიხსენიება ჯვაროსნების მიერ XII-XIII საუკუნეებში. მაალოთი არის ებრაული ქალაქი რომელიც დაარსებულ იქნა 1957 წელს, პირველი მოსახლეები აქ მაროკოდან და რუმინეთიდან გადმოვიდნენ.
საერთო მუნიციპალიტეტი, მოქმედი 1963 წლიდან, აერთიანებს მაალოთსა და თარშიხას ერთიან ადმინისტრაციულ ერთეულად (დასავლეთ გალილეაში მცხოვრები არაბებისა და ივრების დამახასიათებელი მშვიდობიანი თანაცხოვრება). ამ ორი ხალხის შერეულ ცხოვრებას ქალაქში თითქმის ვერ შევხვდებით, რადგან ქალაქს ორად ჰყოფს გზატკეცილი.
ონომასიოლოგია
ონომასიოლოგია — ლექსიკოლოგიის დარგი, რომელიც სიტყვებს შეისწავლის როგორც საგანთა (და მოვლენათა) სახელწოდებებს. სიტყვა ლექსიკოლოგიისათვის მოცემულია საგანთა მიმართებაში (სიტყვა – საგანი); იგი ორი ასპექტით შეისწავლება: როდესაც მოცემულია სიტყვა და საკვლევია მისი საგნობრივი მიმართება, მნიშვნელობა (სიტყვა => მნიშვნელობა), ან როდესაც მოცემულია საგანი და საძიებელია მისი სახელწოდება (სახელწოდება <= საგანი ). პირველი ასპექტი სემასიოლოგიური ასპექტია, მეორეს კი ონომასიოლოგიურს უწოდებენ.
ზუგდიდის მუნიციპალიტეტის გერბი
აღწერილობა
გერბის ფარი ტალღისებურად გადაკვეთილია ორ ნაწილად ლაჟვარდ და ვერცხლის ველებად. ვერცხლის ველი შეადგენს ფარის 1/5 ნაწილს. ფარის ლაჟვარდოვან ველზე გამოსახულია ოქროს საწმისი, რომელზეც მოთავსებულია მეწამული მცირე ფარი ცენტრში ღვთისმშობლის ოქროს კვართით.
ონომასიოლოგია
ლექსიკის ონომასიოლოგიური აღწერით ვიღებთ იდეოგრაფიულ ("იდეოლოგიურ") ლექსიკონს.
მაალოთ-თარშიხა
მაალოთ–თარშიხას მოსახლეობა 22000 ადამიანს შეადგენს. ქალაქი ხმელთაშუა ზღვის სანაპიროდან 20 კმ–ის დაშორებით მდებარეობს, გორაკბორცვიან ადგილებში, ზღვის დონიდან 600 მეტრის სიმაღლეზე. კლიმატი მშრალი და ნელთბილია. ქალაქის ახლოს ციხე–სიმაგრეა სახელად მონფორტი, რომელიც ჯვაროსნებმა ააგეს.
ზუგდიდის მუნიციპალიტეტის გერბი
აღწერილობა
ფარს ქვემოთ მოთავსებულია გერბის დევიზის ვერცხლ-ლაჟვარდოვანი ბაფთა, რომლის ვერცხლის ველზე შავით ჩაწერილია გერბის დევიზი — „ზუგდიდი“.
ონომასიოლოგია
ისტორიული ონომასიოლოგია იკვლევს ცვლილებებს ლექსიკურ ფონდში.
მაალოთ-თარშიხა
ქალაქი ცნობილია თავისი ქანდაკებების ფესტივალით, რომელიც ყოველწლიურად ხელოვნების ტბასთან იმართება. შემდეგში ეს ქანდაკებები ამშვენებენ ქალაქის ქუჩების კეთილმოწყობას. მაალოთს ხანდახან გალილის შვეიცარიას უწოდებენ, მისი მთიანი ლანდშაფტისა და სუფთა ჰაერის გამო. ქალაქში ქუჩებზე ვერსად ვერ შეხვდებით შუქნიშანს.
განვითარების ქალად წოდებულ მაალოთ–თარშიხას, თავისი არც ისე დიდი სამრეწველო ზონა გააჩნია, სადაც ძირითადად ქალაქის მოსახლეობაა დასაქმებული, აქ ასევე შეხვდებით 1980 წელს აშენებულ სამეცნიერო სამრეწველო საწარმოს.
ზუგდიდის მუნიციპალიტეტის გერბი
წინა გერბის აღწერილობა
ფარს ქვემოთ მოთავსებულია გერბის დევიზის ვერცხლ-ლაჟვარდოვანი ბაფთა, რომლის ვერცხლის ველზე შავად ჩაწერილია დევიზი — „ზუგდიდი“.
სქოლიო
კატეგორია:საქართველოს მუნიციპალური გერბები კატეგორია:ზუგდიდის მუნიციპალიტეტი
მაალოთ-თარშიხა
ქალაქის ახლო მეზობლა მიიჩნევა: ივრიული დასახლება მეონა, ქრისტიანული სოფელი მეილა და ივრიული პრესტიჟული ვილებით გაშენებული დასახლება კფარ ვრადიმი.
ლიტერატურა
კატეგორია:ისრაელის ქალაქები
ონომასიოლოგია
ლიტერატურა
კატეგორია:სემანტიკა კატეგორია:ლექსიკოლოგია კატეგორია:ენის ცვალებადობა
ლადო ავალიანი
ვლადიმერ (ლადო) შალვას ძე ავალიანი (დ. 15 მაისი, 1913, ზესტაფონი — გ. 1998) — ქართველი მწერალი.
ბიოგრაფია
1940 წელს დაამთავრა თბილისის სამხატვრო აკადემია. პირველი მოთხრობა („დადაშ ხვიბლან“) გამოაქვეყნა 1935 წელს, ნოველათა პირველი კრებული „ლაჰილ პირველი“ — 1940 წელს. 1947-1967 წლებში გამოიცა მისი ნოველების ხუთი კრებული. მწერლის თხზულებათა თემატიკა ეხება ძველი და ახალი სვანეთის ყოფას („მუხის ჭია“, „ლაჰილ პირველი“, „დალის დალალები“), სამამულო ომის დღეებს („დედის იმედი“, „სიდუ“), ქართული მწერლობისა და ხელოვნების მოღვაწეთა ცხოვრებას („ყარიბი მგოსანი“, „სულოაგას ქუდი“) და სხვა. ავალიანის უმნიშვნელოვანესი ნაწარმოებია „ახალი ჰორიზონტი“ (1952-1969), პირველი ქართული რომანი, რომელშიც ასახულია მაღაროელთა ცხოვრება.
ავალიანის ნოველები და რომანი თარგმნილია რუსულად, რამდენიმე ნოველა — ჩეხურად, ხოლო „სულოაგას ქუდი“ — ინგლისურად.
რესურსები ინტერნეტში
კატეგორია:ქართველი მწერლები კატეგორია:ზესტაფონში დაბადებულები ლადო
მაიკლ ბუბლეი
მაიკლ სტივენ ბუბლეი (Michael Bublé; დ. 9 სექტემბერი, 1975) — კანადელი მუსიკოსი და მსახიობი. მას მიღებული აქვს რამდენიმე მნიშვნელოვანი ჯილდო, მათ შორის ოთხი გრემი და  მრავალი ჯუნო. მისი პირველი ალბომი მოხვდა 10 საუკეთესო ალბომს შორის კანადასა და გაერთიანებულ სამეფოში. მსოფლიო აღიარება მოიპოვა თავისი 2005 წლის — „It's Time“ და 2007 წლის — „Call Me Irresponsible“ ალბომებით. „Call Me Irresponsible“ მოხვდა კანადური ალბომების ჩარტში, ბრიტანული ალბომების ჩარტში, ბილბორდ 200-ში, ავსტრალიური ARIA ალბომების ჩარტსა და რამდენიმე სხვა ევროპულ ჩარტში.
ბუბლეის 2009 წლის ალბომი „Crazy Love“ გამოსვლიდან სამ დღეში მოხვდა ბილბორდ 200-ში და იქ ორი კვირის განმავლობაში იმყოფებოდა. ხოლო 2011 წლის ალბომმა „Christmas“-მა ბილბორდ 200-ის პირველ პოზიციაზე ხუთი კვირა გაატარა. ბუბლეის მსოფლიო მასშტაბით 40 მილიონზე მეტი ალბომი აქვს გაყიდული.
ადრეული ცხოვრება
მინიატიურა|მარცხნივ|ბერნაბი, ქალაქი, სადაც ბუბლეი დაიბადა მაიკლ ბუბლეი დაიბადა ბრიტანეთის კოლუმბიის ქალაქ ბერნაბიში მეთევზე ლუის ბუბლეისა და ამბერ სანტაგას ოჯახში. მას ჰყავს ორი უმცროსი და: კრისტალი და ბრენდი. მაიკლი კათოლიკედაა მონათლული. სწავლობდა სიფორდის დაწყებით და კარიბუს საშუალო სკოლებში. როგორც ბუბლეიმ 2009 წლის 9 ოქტომბერს ოპრა უინფრისთან ინტერვიუში აღნიშნა, ის ვარსკვლავობაზე 2 წლიდან ოცნებობდა. თინეიჯერობისას, მაიკლს ბიბლიასთან ერთად ეძინა და ოცნებობდა, გამხდარიყო ცნობილი მომღერალი. ბუბლეი ჯაზით ხუთი წლიდან დაინტერესდა, როდესაც მის ოჯახში საშობაოდ ბინგ კროსბის „White Christmas-ს“ მოუსმინეს. მაიკლის მუსიკალური ნიჭი მისმა მშობლებმა პირველად 13 წლის ასაკში შობაზე შენიშნეს, როდესაც მანქანით მგზავრობისას მან გამორჩეულად კარგად წაიმღერა ფრაზა — "May your days be merry and bright" კვლავ ბინგ კროსბის „White Christmas-დან“.
14 წლის ასაკიდან, 6 წლის განმავლობაში, ბუბლეი ყოველ ზაფხულს მუშაობდა მეთევზედ მამამისთან და მისი ეკიპაჟის წევრებთან ერთად. ბუბლეიმ თავისი გამოცდილება ასე აღწერა:
მისი სასცენო დებიუტი შედგა ღამის კლუბში, 16 წლის ასაკში, რომელსაც გაუძღვა მისი იტალიელი ბაბუა დემეტრიო სანტაგა, ხელოსანი, რომელიც წარმოშობით იყო ტრევიზოს ოლქის ქალაქ პრეგანციოლიდან. მან თავის შვილიშვილს სახელოსნოში დახმარება შესთავაზა სცენაზე გამოსვლის სანაცვლოდ. ბაბუამისი იხდიდა ასევე მისი სიმღერის გაკვეთილების საფასურს. მისი ვოკალის ერთ-ერთი მასწავლებელი იყო ჯოზეფ შორი, ოპერის ბარიტონი. ბუბლეი გაიზარდა ბაბუის ჯაზის კოლექციების მოსმენაში, რომელიც ხშირად ახალისებდა მას ჯაზის სიყვარულისთვის. ბუბლეის არასოდეს გაქრობია იმის რწმენა, რომ ვარსკვლავი გახდებოდა, თუმცა მან აღიარა, რომ ალბათ თვითონვე იყო ის ერთადერთი ადამიანი, რომელსაც მისი წარმატების ეჯერა, მისი თქმით ბაბუამისიც კი ფიქრობდა, რომ მაიკლი აპირებდა გამხდარიყო „ვინმეს სანახაობის გამხსნელი ლას ვეგასში“. ბუბლეის ბებია დედის მხრიდან ლოლანდა მასკონე ასევე იტალიელი იყო, ვილა სანტა ლუჩია დელი აბრუციდან. ბუბლეის თქმით, მას არასოდეს უსწავლია სიმღერის წაკითხვა და წერა, ის მხოლოდ ფლობს თავისი მუსიკის წერის უნარს.
18 წლის ასაკში ბუბლეიმ მონაწილეობა მიიღო ადგილობრივ ტალანტების კონკურსში და გაიმარჯვა. თუმცა, მოგების შემდეგ იგი კონკურსის ორგანიზატორმა, ბევ დელიჩმა, შეჯიბრიდან მოხსნა, რადგან ის დასაშვებზე უფროსი იყო. ამის შემდეგ დელიჩმა ბუბლეი ჩართო კანადის ახალგაზრდა ტალანტთა შეჯიბრში, რომელშიც მაიკლმა გაიმარჯვა. ამ წარმატების შემდეგ ბუბლეიმ დელიჩს სთხოვა, რომ მისი მენეჯერი გამხდარიყო. დელიჩი დათანხმდა ამ შეთავაზებას და წარმოადგენდა ბუბლეის შემდეგი 7, არც თუ ისე წარმატებული, წლის განმავლობაში. დელიჩს მიაჩნდა, რომ მაიკლს ყველა მუსიკალურ წარმოდგენაში უნდა მიეღო მონაწილეობა, მათ შორის: ტალანტ-შოუებში, შეკრებებზე, მუსიკალურ წარმოდგენებზე, რომლებიც იმართებოდა საკრუიზო გემებზე, სავაჭრო ცენტრებში, სასტუმროებში, ბარებში, ღამის კლუბებში, კორპორატიულ შეკრებებსა და საესტრადო ღონისძიებაზე, მას უნდა ემღერა ტელე-გადაცემებში და სანტა კლაუსის ღონისძიებებშიც კი.
1996 წელს ბუბლეიმ მონაწილეობა მიიღო ტელე-სერიალ „სასიკვდილო თამაშში“. ამავე წელს გადაიღეს ამერიკულ სერიალ „საიდუმლო მასალების“ ორ ეპიზოდში, სადაც მან წყალქვეშა ნავის მეზღვაურის როლი შეასრულა.
1997 წელს ბუბლეის პირველი ტელესპექტაკლი „დიდი ბენდის ბუმი“ გავიდა კანადურ ტელეარხ „ბრავოზე“.
1997 წლის დამდეგიდან ბუბლეი ცნობილი ტელეწამყვანის, ვიკი გაბეროს გადაცემის ხშირი სტუმარი გახდა. როდესაც წინასწარ შეთანხმებული სტუმარი ვერ ახერხებდა მოსვლას, გადაცემის მუსიკალური პროდიუსერი, მარკ ფულერი, სთხოვდა მაიკლს დაეკავებინა ეთერი რამდენიმე წუთით. ერთხელ, ბუბლეის სტუმრის ამპლუაში ყოფნა მოუწია ასევე ბრიტანეთის კოლუმბიელ მომღერალ, დაიანა კროლთან ერთად, რომელიც იმ დროს უკვე იყო ნომინირებული გრემზე, როგორც, საუკეთესო ჯაზ–შემსრულებელი. ფულერის თქმით, ბუბლეის შესრულებამ კროლზე დიდი შთაბეჭდილება მოახდინა. გაბეროს გადაცემებში მონაწილეობამ ბუბლეის საქვეყნო ცნობადობა მოუტანა, ასევე ის დაეხმარა მომღერალს, დაეხვეწა სატელევიზიო ქცევები, როგორც შემსრულებელს და როგორც რესპონდენტს. მოგვიანებით, 2005 წელს, მაიკლმა, მადლობის ნიშნად, გაბეროს გადაცემაში ბოლოჯერ მიიღო მონაწილეობა ჯენ არდენსა და ელვის კოსტელოსთან ერთად.
2000 წელს ბუბლეი ჯინის დაჯილდოების ორ ნომინაციაზე იყო წარდგენილი, იმ სიმღერებისთვის, რომელიც მან დაწერა ფილმისთვის „Here's to Life“. ამ პერიოდში მან გამოუშვა 3 დამოუკიდებელი ალბომი (First Dance, 1996; Babalu, 2001; Dream, 2002). თუმცა, 25 წლის ბუბლეი, რომელიც ბრიტანეთის კოლუმბიიდან უკვე ტორონტოში იყო წასული, მზად იყო უარი ეთქვა თავის ოცნებაზე, გამხდარიყო ცნობილი მომღერალი, და დაბრუნებულიყო ვანკუვერში, რათა ჟურნალისტის კარიერას გაყოლოდა.
2000-2002: კარიერის დასაწყისი
2000 წელს ბუბლეის კარიერაში მოულოდნელი გარდატეხა მოხდა. კანადის ყოფილი პრემიერ-მინისტრის, ბრაიან მალრუნის, თანაშემწემ, მაიკლ მაკსვინიმ ერთ-ერთ ბიზნეს-წვეულებაზე ბუბლეის შესრულებას მოუსმინა და ნახა მისი, საკუთარი ხარჯებით გამოშვებული, ალბომი. მაკსვინიმ ალბომი მალრუნის და მის მეუღლეს აჩვენა. შედეგად, მაიკლი მიწვეულ იქნა მათი ქალიშვილის, კაროლინის, ქორწილის მთავარ შემსრულებლად, სადაც ბუბლეიმ კურტ ვაილის „Mack the Knife“ იმღერა. ამ ქორწილში ბუბლეიმ გაიცნო ცნობილი პროდიუსერი და გრემის არაერთგზის გამარჯვებული, დევიდ ფოსტერი, რომელსაც მანამდე ისეთ მუსიკოსებთან ჰქონდა ნამუშევარი, როგორებიც არიან მადონა, ბრენდი ნორვუდი, უიტნი ჰიუსტონი, მაიკლ ჯექსონი, სელინ დიონი, ბარბრა სტრეიზანდი, კენი ჯი, შერი, ჯოშ გრობანი და ანდრეა ბოჩელი.
თავდაპირველად, ფოსტერი თავს იკავებდა, მის 143 Records-ს ხელშეკრულება დაედო ბუბლეისთან, რადგან, მისი თქმით არ იცოდა, როგორ უნდა გაეყიდა ამ ჟანრის მუსიკა. ბუბლეი იძულებული გახდა, ჩასულიყო ლოს-ანჯელესში თავის აგენტთან ერთად, რათა ფოსტერი კონტრაქტის გაფორმებაზე დაეყოლიებინათ. საბოლოოდ, ფოსტერი დათანხმდა ბუბლეისთან თანამშრომლობაზე, იმ პირობით, თუ მაიკლი შეძლებდა დაეფარა $500 000 — წარმოების ხარჯი, რაც მან მოახერხა. ფოსტერმა ბუბლეის ალბომზე მუშაობა ისე დაამთავრა, რომ არ ჰქონია Warner Brothers-გან მხარდაჭერის გარანტია. მას შემდეგ, რაც დევიდ ფოსტერი დათანხმდა ბუბლეის სადებიუტო ალბომზე მუშაობაზე, ბრიუს ალენმა, რომელსაც მაიკლი წლების განმავლობაში სთხოვდა, ყოფილიყო მისი მენეჯერი, აგრეთვე ხელი მოაწერა მაიკლთან თანამშრომლობაზე.
ამ პერიოდში ბუბლეიმ რამდენიმე კინო-როლი შეასრულა: 2000 წელს - კარაოკეზე მომღერალი ფილმში „დუეტები“, გვინეთ პელტროუსა და ჰიუ ლუისთან ერთად, ხოლო 2001 წელს - ენდრიუ ვან სლის ფილმში „მთლიანად ქერა“.
2003-2004: Michael Bublé
2003 წლის 11 თებერვალს Reprise Records-მა და 143 Records-მა გამოუშვეს მაიკლის სადებიუტო ალბომი — მაიკლ ბუბლეი. აქ შედიოდა სხვადასხვა ეპოქის სიმღერები, როგორებიცაა: „Fever“, „The Way You Look Tonight“, „Moondance“, „For Once in My Life“ და „You'll Never Find Another Love Like Mine“. ასევე, ალბომში შედის ბი ჯიზის ცნობილი სიმღერა — „How Can You Mend a Broken Heart?“, რომლის ბუბლეისეული ვერსის ბეკ-ვოკალში ბი ჯიზის ერთ-ერთი წევრი, ბარი გიბი მღერის. ალბომი მოხვდა კანადის, დიდი ბრიტანეთის, სამხრეთ აფრიკის ათ საუკეთესო ალბომს შორის, ხოლო ავსტრალიაში გახდა საუკეთესო. ის გავიდა 33-ე ადგილზე ავსტრალიური ARIA-ს 2003 წლის საუკეთესო ალბომებს შორის. ის ასევე მოხვდა ბილბორდ 200-ის საუკეთესო 50 ალბომში. სამი სიმღერა ალბომიდან (Kissing a Fool, How Can You Mend a Broken Heart?, Sway) მოხვდა Hot Adult Contemporary Tracks-ის ჩარტის საუკეთესო 30-ეულში.
2003 წლის ნოემბერში ბუბლეიმ გამოსცა საშობაო EP — „Let it Snow“, რომელიც შეიცავდა ბუბლეის ხუთ გამოუცემელ სიმღერას. EP-მა ბილბორდ 200-ში 56-ე ადგილი დაიკავა, ხოლო სიმღერა — „Let it Snow“ მოხვდა ავსტრალიური სიმღერების ჩარტის საუკეთესო 40-ეულში. საკონცერტო ალბომი — „Come Fly with Me“ გამოვიდა 2004 წლის დასაწყისში. Come Fly with Me-ის CD-მა დაიკავა 99 ადგილი ავსტრალიური ARIA ალბომების 2004 წლის ჩარტში. ალბომის DVD ნაწილი მოიცავდა ბუბლეის კონცერტებს და მისი მსოფლიო ტურნეს განმავლობაში სცენის მიღმა გადაღებულ კადრებს. CD-ში შედიოდა 3 ახალი სტუდიური სიმღერა, 2 ცოცხლად შესრულებული ახალი სიმღერა და 3 კონცერტზე ჩაწერილი სიმღერა ალბომიდან — „Michael Bublé“. ალბომი გავიდა 55-ე ადგილზე ბილბორდ 200-ში. 2004 წლის საშობაო გამოცემაში მისი სადებიუტო ალბომი შედგებოდა ორი დისკისგან — „Michael Bublé“ და „Let It Snow“ EP.
ბუბლეიმ მოიგო „წლის ახალი შემსრულებლის“ ჯილდო 2004 წლის ჯუნოს დაჯილდოებაზე, ხოლო მისი ალბომი წარდგენილი იყო „წლის ალბომის“ ნომინაციაზე, თუმცა დამარცხდა სემ რობერტსთან.
ბუბლეიმ მონაწილეობა მიიღო 2003 წლის კანადურ ფილმში „თოვლში მოსიარულე“. ასევე, 2003 წელს მან შეასრულა ეპიზოდური როლი საპნის ოპერაში — „ჩვენი სიცოცხლის დღეები“, ხოლო 2004 წელს ტელე-სერიალ ლას-ვეგასში, სადაც მან საკუთარი თავი განასახიერა.
სიმღერები ბუბლეის სადებიუტო ალბომიდან („For Once in My Life“, „Kissing a Fool“) გახდნენ 2003 წელს გადაღებული ფილმის „ჯანდაბას სიყვარული“-ს საუნდტრეკები. საუნდტრეკად, ასევე, გამოყენებული იყო ფილმის სახელის მქონე სიმღერა, რომელიც ბუბლეიმ დუეტში შეასრულა ჰოლი პალმერთან ერთად. ალბომ „Michael Bublé“-ს წარმატების შემდეგ DRG Records–მა, EP–ის სახით, დაგვიანებულად გამოსცა ჯაზ–საუნდტრეკები ფილმისა — მთლიანად ქერა, სადაც ბუბლეი თავად თამაშობს ღამის კლუბის მფლობელის როლს. CD გამოვიდა 2003 წელს და შევიდა ფილმში ბუბლეის მიერ შესრულებული შვიდივე სიმღერა. EP–ის სახელი ფილმის მიხედვით შეირჩა და ეწოდა — მთლიანად ბუბლეი.
ბუბლეის მიერ შესრულებული ვერსია სიმღერისა „Come Fly with Me“ გამოყენებულ იქნა 2003 წლის ფილმში — „Looney Tunes: საქმეში დაბრუნება“.
2005-2006: It's Time
ბუბლეის მეორე სტუდიური ალბომი — „It's Time“ 2005 წლის 15 თებერვალს კვლავ 143-მა და Reprise Records-მა გამოუშვეს. წინა ალბომის მსგავსად „It's Time“-ც სხვადასხვა ეპოქის სიმღერებს შეიცავდა, მათ შორის: „You Don't Know Me“, „Feeling Good“, „Can't Buy Me Love“, „Save the Last Dance for Me“, „Song for You“ და „Quando, Quando, Quando“ (დუეტი ნელი ფურტადოსთან ერთად). ალბომში ასევე შედიოდა სიმღერა — „Home“, რომლის თანა–ავტორი იყო ბუბლეი თავის მუსიკალურ დირექტორ, ალექს ჩენგთან და დევიდ ფოსტერის ქალიშვილ, ემი ფოსტერ–გაილსსთან ერთად.
ალბომმა პირველი ადგილი დაიკავა კანადის, იტალიის, იაპონიის და ბილბორდის ჯაზის ჩარტებში, მეორე ადგილზე გავიდა ავსტრალიაში, ხოლო მეშვიდეზე — ბილბორდ 200–ში. ამას გარდა, ის მოხვდა დიდი ბრიტანეთის, შვეიცარიის, ნორვეგიის, ავსტრიის და შვედეთის ათ საუკეთესო ალბომს შორის. ალბომმა 104 კვირა გაატარა ბილბორდ 200–ის ჯაზის ჩარტში, ამასთან 78 კვირა იმყოფებოდა პირველ ადგილზე. „It's Time“ ბილბორდის საუკეთესო ჯაზ–ალბომებს შორის იყო როგორც 2005, ისე 2006 წლებში. ალბომის პირველმა სიმღერამ — „Feeling Good“ მოიპოვა მცირეოდენი კომერციული წარმატება. თუმცაღა, მეორე სიმღერამ ალბომიდან, „Home“, დაიკავა პირველი ადგილი Hot Adult Contemporary Tracks–ში და 72-ე ბილბორდის ცხელ ასეულში. ხოლო ალბომის მესამე სიმღერა, „Save the Last Dance for Me“, მეხუთე ადგილზე გავიდა Billboard Adult Contemporary Tracks chart–ში და 99–ზე ბილბორდის ცხელ ასეულში.
2005 წელს ბუბლეიმ მონაწილეობა მიიღო Starbucks-ის ფრაპუჩინოს კომერციულ აქციაში, სადაც შეასრულა თავისი — „Come Fly with Me“, რომელიც ბონუს სიმღერად შევიდა Starbucks-ის მიერ გამოშვებულ „It's Time“-ის გამოცემაში.
ბუბლეიმ 2006 წელს გაიმარჯვა ჯუნოს დაჯილდოების ოთხ ნომინაციაში: წლის პოპ-ალბომი — It's Time, წლის სიმღერა — Home, წლის ალბომი — It's Time და წლის შემსრულებელი. ასევე, წარდგენილი იყო გულშემატკივართა რჩეულის ნომინაციაზე, სადაც დამარცხდა კანადურ პოპ-ბენდ Simple Plan-თან.
2006 (It's Time-თვის) და 2007 (Caught in the Act-თვის) წელს ბუბლეი ორჯერ იყო ნომინირებული გრემზე საუკეთესო კლასიკური-პოპის ალბომის კატეგორიაში. თუმცა, ორივე შემთხვევაში ტონი ბენეტთან დამარცხდა. 2007 წელს ბუბლეი ჯუნოზე მხოლოდ ერთ, გულშემატკივართა რჩეულის, კატეგორიაში იყო წარდგენილი, მაგრამ დამარცხდა ნელი ფურტადოსთან.
2007-2008: Call Me Irresponsible
2007 წლის 1 მაისს 143 Records-მა და Reprise Records-მა ბუბლეის მესამე სტუდიური ალბომი, „Call Me Irresponsible“, გამოსცეს. ეს ალბომიც, მსგავსად წინა ორისა, მოიცავდა სხვადასხვა ეპოქის სიმღერებს, როგორებიცაა: „Always on My Mind“, „Dream“, „I've Got the World on a String“ და „Comin' Home Baby“ (დუეტი Boyz II Men-თან ერთად). აშშ-ში გამოსვლიდან პირველ კვირაში ალბომმა ბილბორდ 200-ის მეორე ადგილი დაიკავა, ხოლო მომდენო კვირას პირველ პოზიციაზე გადაინაცვლა. ასეთ წარმატებას მანამდე სულ რამდენიმე შემსრულებელს ჰქონდა მიღწეული, როგორებიც არიან: მაიკლ ჯექსონი და Sugarland. მარტო აშშ-ში ალბომის 2 მილიონი ეგზემპლიარი გაიყიდა. Call Me Irresponsible-მა მთელ მსოფლიოშიც დიდ წარმატებას მიაღწია: ავსტრალიაში გამოსვლისთანავე დაიკავა ჩარტების პირველი პოზიცია და გახდა 2007 წლის ყველაზე გაყიდვადი ალბომი; დიდ ბრიტანეთში ალბომის როგორც სტანდარტულმა, ისე სპეციალური გამოცემამ მოხსნა გაყიდვის რეკორდები (სტანდარტული: 300 000, სპეციალური: 462 000). ამას გარდა, ალბომმა ევროპაში მიიღო ორმაგი პლატინა 2 მილიონი გაყიდული დისკით. მსოფლიო მასშტაბით Call Me Irresponsible-ის 5 მილიონი ეგზემპლიარი გაიყიდა.
ალბომის პირველი სიმღერა იყო „Everything“. Everything ბიგ-ბენდის სტილის სხვა სიმღერებისგან განსხვავებით, ახალგაზრდებზე იყო გათვლილი. ის გახდა ბუბლეის ერთ-ერთი უდიდესი ჰიტი, 46-ე ადგილი დაიკავა ბილბორდის ცხელ ასეულში, პირველი — Hot Adult Contemporary Tracks chart-ში, ხოლო მე-10 კანადის სიმღერათა ჩარტში. „Me and Mrs. Jones“ ალბომის მეორე სიმღერა უნდა ყოფილიყო, თუმცა ეს ასე არ მოხდა, მიუხედავად იმისა, რომ ვიდეო-რგოლი უკვე გადაღებული იყო. შემდეგი სიმღერა, რომელიც 2007 წლის ნოემბერში გამოვიდა, იყო — „Lost“. მან 97-ე ადგილი დაიკავა ბილბორდის ცხელ ასეულში, ის მე-15 პოზიციაზე გავიდა იტალიის, ხოლო მე-19-ზე ბრიტანეთის სინგლების ჩარტში. „It Had Better Be Tonight (Meglio Stasera)“ წარმოადგენდა იტალიური სიმღერის რემიქსს ცნობილ დიჯეი, ედი ამადორთან ერთად. ალბომის ბოლო სიმღერა, „Comin' Home Baby“, 2008 წლის აპრილში გამოვიდა.
2009-2010: Crazy Love
მინიატიურა|მარჯვნივ|ბუბლეი 2009 წელს, [[ვანკუვერი|ვანკუვერში]] ბუბლეის მესამე DVD (Caught in the Act-სა და Come Fly with Me-ის შემდეგ), Michael Bublé Meets Madison Square Garden, 2009 წლის 16 იანვარს გამოვიდა. მისი ტრეილერი თავიდან ბუბლეის ოფიციალურ საიტზე დაიდო. ალბომი შეიცავდა ყველა იმ მნიშვნელოვალ ღონისძიებას, რომელშიც მაიკლს ჰქონდა მონაწილეობა მიღეობა.
სტანდარტულ CD ვერსიაში შედის 10 ცოცხლადშესრულებული სიმღერა და აქვს ნარინჯისფერი გარეკანი. ონლაინ გამოცემა მოიცავს ორ დამატებით სიმღერას („Sway“ და „That's Life“) და აქვს შესაბამისი ლურჯი გარეკანი.
2009 წლს ბუბლეიმ, ცნობილ ნევრო-ბიოლოგ და მწერალ, დენიელ ლევიტინთან ერთად, მონაწილეობა მიიღო ტელეკომპანია CTV-ს სატელევიზიო ფილმში, „ჩემი მუსიკალური ტვინი“, რომელიც დაფუძნებული იყო ლევიტინის წიგნზე, „This Is Your Brain On Music“.
ალბომში შედიოდა 12 სიმღერა (და ერთი დამატებითი ტრეკი), აქედან ორი მათგანი, „Haven't Met You Yet“ და „Hold On“ ახალი, ბუბლეის თანა–ავტორობით დაწერილი სიმღერა იყო. მისი პირველი სიმღერა, „Haven't Met You Yet“, 2009 წლის 31 აგვისტოს გამოვიდა. ის პირველ ადგილზე გავიდა კანადის Billboard Adult Contemporary Tracks chart–ში. ამ ალბომის სიღერების უმეტესობა კონცერტებზე იყო ჩაწერილი. Crazy Love-ის ერთ-ერთ სიმღერას, „Cry Me a River-ს“, ბუბლეიმ თვითონ გაუკეთა შესავალი ჯეიმზ ბონდის საუნდტრეკის სტილში, რათა ის უფრო სინემატიკური და დიდებული გამხდარიყო.
Crazy Love გავიდა პირველ ადგილზე ბილბორდ 200-ში და გახდა ბუბლეის მეოთხე ალბომი, რომელმაც ბილბორდის ჯაზის ალბომების ჩარტში პირველი ადგილი დაიკავა. მან, ასევე, პირველი ადგილი დაიკავა ავსტრალიურ და კანადურ ჩარტებში და გახდა ბუბლეის ყველაზე სწრაფად გაყიდვადი ალბომი. ალბომის პოპულარიზაციისთვის ბუბლეიმ გამართა კონცერტების ტურნე, Crazy Love Tour. ტურნეს მანძილზე ბუბლეი სტუმრობდა ხუთი კონტინენტის 21 ქვეყანას და ჯამში ამ კონცერტებს მილიონზე მეტი მაყურებელი დაესწრო. 2010 წლის 24 სექტემბერს დუბლინის ავივას სტადიონზე გამართულ კონცერტს დაესწრო ყველაზე მეტი გულშემატკივარი, 51 700 ადგილიან არენაზე ასი ათასი მაყურებელი მივიდა, თუმცა მოთხოვნილება იმდენად დიდი იყო, რომ საჭირო გახდა მეორე დღეს, 25 სექტემბერს, მეორე კონცერტი გამართულიყო. ერთ დღეში ამ კონცერტის ყველა ბილეთი გაიყიდა.
2009 წელს ბუბლეიმ მონაწილეობა მიიღო ბრიტანული X Factor-ის მეექვსე სეზონში. მესამე საკონკურსო კვირას ის მონაწილეთა მენტორი იყო, ხოლო ფინალში მან დუეტი შეასრულა სტეისი სოლომონთან ერთად.
2010 წლის 30 ივნისს მაიკლ სტუმრად იყო მიწვეული მუსიკალურ-იუმორისტულ გადაცემაში, შაბათ ღამეს პირდაპირ ეთერში. მან იმღერა „Haven't Met You Yet“, ასევე Baby (You've Got What It Takes) შერონ ჯოუნზთან ერთად და ითამაშა სკეტჩი ჯონ ჰემთან ერთად, „ჰემის და ბუბლეის რესტორანი“.
220px|მინიატიურა|ბუბლეი მერედით ვიეირასთან ერთად გროუსის მთაზე ჩაწერილი გადაცემაში
2010 წელს ბუბლეიმ მონაწილეობა მიიღო ოლიმპიური ცეცხლის გადაცემის ცერემონიალში, 2010 წლის ზამთრის ოლიმპიური თამაშების გახსნამდე.
12 თებერვალს, გახსნის ცერემონიალის დღეს ბუბლეი მიწვეული იყო NBC-ის გადაცემა „Today“-ში, რომელიც გროუსის მთაზე ჩაიწერა. მის მიერ Cry Me a River-თვის დაწერილი შესავალი BBC-მ აირჩია ოლიმპიადის მელოდიად.
2010 წლის იანვარში, ვანკუვერის ზამთრის ოლიმპიადის დაწყებამდე, თანა-წამყვან სოფი ფოლკინერთან ერთად, ბუბლეი მონაწილეობას იღებდა სპეციალურ სატელევიზიო გადაცემაში, მაიკლ ბუბლეის კანადა, რომელიც ავსტრალიურ არხებზე გადიოდა.
2010 წლის 18 აპრილს ბუბლეიმ მოიგო ჯუნო შემდეგ ნომინაციებში: გულშემატკივრების რჩეული, წლის საუკეთესო ალბომი („Crazy Love“), წლის საუკეთესო სიმღერა („Haven't Met You Yet“) და წლის საუკეთესო პოპ-ალბომი („Crazy Love“). აგრეთვე, წარდგენილი იყო წლის საუკეთესო შემსრულებელისა და წლის საუკეთესო კომპოზოტორის ნომინაციებშიც. Crazy Love-ის პროდიუსერებმა, დევიდ ფოსტერმა და ბობ როკმა კი მიიღეს წლის საუკეთესო პროდიუსერის ჯილდო.
ბუბლეიმ 2010 წლის 15 ოქტომბერს ევროპაში, ხოლო 25 ოქტომბერს აშშ–ში თავიდან გამოსცა „Crazy Love“. ახალ გამოცემას ეწოდებოდა „Crazy Love: Hollywood Edition“ და მოიცავდა რამდენიმე დამატებით სიმღერას, მათ შორის ბუბლეის თანა-ავტორობით დაწერილ სინგლ, Hollywood-ს. Hollywood პირველად 2010 წლის 7 სექტემბერს გავრცელდა რადიოში, ასევე ციფრული სინგლის სახით iTunes–ში. ბუბლეიმ ეს სიმღერა თავის ყველაზე მასშტაბურ კონცერტზეც შეასრულა დუბლინში, 100 000 მაყურებლის წინაშე.
იმავე წელს ბრიტანულმა ITV–მ გადაიღო სპეციალური გადაცემა, სახელწოდებით, „ეს მაიკლ ბუბლეია“. ფილმში შედიოდა ნაწყვეტები დუბლინური კონცერტიდან.
2011–2012: Christmas
2011 წლის ოქტომბერში ბუბლეიმ თავისი მეხუთე სტუდიური ალბომი, Christmas, გამოსცა. ის პირველად, 21 ოქტომბერს ირლანდიაში გამოსცეს, ხოლო შემდეგ დიდ ბრიტანეთსა (24 ოქტომბერს) და აშშ–ში(25 ოქტომბერს). ბილბორდ 200–ში ყოფნის პირველივე კვირის ბოლოს ალბომმა პირველი ადგილი დაიკავა და ამ პოზიციაზე 5 კვირა დაჰყო. Christmas–მა მოიგო ჯუნო და წარდგენილია 2013 წლის გრემის დაჯილდოებაზე. . ალბომმა 2011 წლის ბოლოს მეორე ადგილი დაიკავა ბრიტანულ, ირლანდიურ და ავსტრალიურ ალბომების ჩარტში, ხოლო 2012 წლის დასასრულს ასევე მეორე ადგილი ბილბორდ 200–ში და პირველი ამერიკის ჯაზის ალბომების ჩარტში.
2011 წლის 23 თებერვალს ბუბლეი მთხრობელად იყო მიწვეული BBC Radio 2-ის გადაცემაში — სიმღერის ისტორია: My Way.
2013-15:To Be Loved
ბუბლეის მეექვსე სტუდიური ალბომი, „To Be Loved“, გამოიცა 2013 წლის 15 აპრილს (22 აპრილს კანადაში, 23–ში აშშ–ში). მისი ერთ–ერთ სინგლი, „It's A Beautiful Day“ გამოვიდა 2013 წლის 25 თებერვალს. ალბომში ასევე შესულია დუეტი რიზ უიზერსპუნთან ერთად. „To Be Loved“ გახდა მომღერლის მეოთხე ალბომი, რომელსაც ბილბორდ 200–ის პირველი ადგილი ეკავა. ამა წლის 30 ივნისს გამოვიდა ITV-ის დოკუმენტური ფილმი სახელწოდებით - „მაიკლ ბუბლეის თავისუფალი დღე“. 18 დეკემბერს ტელეკომპანია NBC-ის ეთერში გავიდა ბუბლეის, რიგით მესამე, ყოველწლიური საშობაო გადაცემა, სადაც მიწვეულ სტუმრებს შორის იყვნენ მერაია ქერი და მერი ჯეი ბლაიჯი.
2015-დღემდე: ახალი ალბომი
2015 წელს ბუბლეიმ დაადასტურა, რომ იგი მუშაობს ახალ ალბომზე. 8 დეკემბერს, თავისი ყოველწლიური საშობაო გადაცემის სარეკლამოდ, ბუბლეიმ გამოუშვა ახალი საშობაო სიმღერა - The More You Give (The More You'll Have).
პირადი ცხოვრება
300px|მინიატიურა|ბუბლეი 2012 წელს. [[კელნი, გერმანია.]]
ბუბლეი დანიშნული იყო ცნობილ მსახიობ, მომღერალ და მოცეკვავე დები ტიმუსზე, რომელთანაც დიდი ხნის ურთიერთობა ჰქონდა. ორივე მონაწილეობდა მიუზიკლებში „Red Rock Diner“ 1996 წელს და „Dean Regan's Forever Swing“ 1998 წელს. ბუბლეიმ დები ტიმუსს მიუძღვნა ალბომები „It's Time“ და „Michael Bublé“, ასევე თავისი დაწერილი სიმღერა „Home“, რომლის კლიპშიც დები ტიმუსია გადაღებული. მაიკლის და დების თანცხოვრება დასრულდა 2005 წლის ნოემბერში. ამ გარემოებამ მაიკლს შთააგონა, რომ დაეწერა სიმღერა — "Lost".
2005 წელს, ავსტრალიის ტელევიზიის დაჯილდოებაზე ბუბლეი შეხვდა ბრიტანელ მსახიობ ემილი ბლანტს. მათ კვლავ ნახეს ერთმანეთი რამდენიმე თვის შემდეგ, მაიკლის კონცერტზე ლოს-ანჯელესში და დაიწყეს ურთიერთობა. სიმღერა „Everything“ მაიკლმა ემილის მიუძღვნა. ემილიმ ასევე შეასრულა ბეკ-ვოკალი ალბომზე „Call Me Irresponsible“. მაიკლმა 2008 წლის 11 ივლისის ინტერვიუში დაადასტურა ემილისთან დაშორება.
2009 წლის ნოემბერში, არგენტინაში ბუბლეი დაინიშნა არგენტინელ მსახიობზე და მოდელზე, ლუიზიანა ლოპილატოზე. თავისი სიმღერა „Haven't Met You Yet“ მან ლუიზიანას მიუძღვნა, ის ასევე გადაღებულია ამ სიმღერის კლიპში. წყვილმა იქორწინა ბუენოს-აირესში 2011 წლის 31 მარტს. The couple married on 31 March 2011 in Buenos Aires.
2005 წლიდან მოყოლებული ბუბლეის აქვს ორმაგი, იტალიურ-კანადური მოქალაქეობა.
მაიკლი ბავშვობიდან გულშემატკივრობს ყინულის ჰოკეის. 2008 წლიდან იგი არის კლუბ „ვანკუვერ კენაკსის“ ყველაზე ცნობილი გულშემატკივარი. ის ასევე არის „ვანკუვერ ჯაიენტის“ თანა-მფლობელი.
2009 წლის 12 თებერვალს ბუბლეიმ დადო პირობა, რომ 50000 ავსტრალიური დოლარით დაეხმარებოდა შავი შაბათის ხანძრით დაზარალებულებს.
სქოლიო
კატეგორია:კანადელი მომღერლები კატეგორია:კანადელი ტელემსახიობები კატეგორია:დაბადებული 1975 კატეგორია:გრემის ჯილდოს მფლობელები კატეგორია:დაბადებული 9 სექტემბერი
ფლავი
ფლავი — აღმოსავლური სამზარეულოს კერძი, რომლის ძირითადი ინგრედიენტია მოხარშული ბრინჯი (ცალკეულ შემთხვევებში შესაძლებელია სხვადასხვა ბურღულეულით ან წვრილი სახეობის ატრიით ჩანაცვლება). ფლავისთვის დამახასიათებელია ფხვიერი მასა, რომელიც მიიღწევა ბრინჯის მომზადების შესაბამისი ტექნოლოგიის დაცვით და ფლავში ცხოველური და მცენარეული ცხიმის დამატებით, ბრინჯის მარცვლების ერთმანეთთან შეწებების ასარიდებლად.
ისტორია
thumb|left|upright|ტიპური [[თურქული სამზარეულო|თურქული ბრინჯის პილაფი პომიდვრით.]] thumb|upright|ლუბია პოლო, 'ბრინჯი მწვანე ლობიოთი' ირანში კერძის სახელწოდება მომდინარეობს पुलाक pulâka-დან (ბრინჯის ბურთულა), შემდგომში ის გვხვდება पुलाव-ში pulāu/palāu, → -ში polov (მზა ბრინჯი), → pilâv-ში (მზა ბრინჯი) , → плов-ში.
ფლავი მოხსენიებულია შუა საუკუნეების არაბულ და სპარსულ ლიტერატურულ წერილობით ძეგლში „ათას ერთი ღამე“. ასევე მოხსენიებულია, როგორც სამკურნალო საშუალება, სპარსი ექიმის, ავიცენას (980—1037) ნაშრომებში.
მომზადების ტექნოლოგია
thumb|upright|ფლავი სპარსულად thumb|upright|ფლავი აქლემის ხორცით, პაკისტანი thumb|upright|ქაბულური ფალავი, [[ავღანეთის ეროვნული კერძი]] ფლავისთვის ბრინჯს ორ ეტაპად ამზადებენ: მოხარშვა და ჩაშუშვა. თავის მხრივ, მოხარშვის ორი ხერხი არსებობს:
ფლავის ეროვნული სახეობები
ფლავი შუა აზიის ხალხთა (უზბეკები, ტაჯიკები, თურქმენები და ავღანელები) მთავარი ეროვნული კერძია, ასევე სპარსელებისა და აზერბაიჯანლებისთვის. 2016 წელს, უზბეკური და ტაჯიკური ფლავი იუნესკომ არამატერიალური კულტურული მემკვიდრეობის ძეგლად აღიარა.
ამ ხალხთა ცხოვრებისეული მნიშვნელოვანი მოვლენები (ქორწილი, ბავშვის დაბადება, წლისთავი) იშვიათად თუ ჩაივლის ფლავის გარეშე. ყოველდღიურ ყოფა-ცხოვრებაში საოჯახო ფლავს ქალები ამზადებენ, ხოლო დიდი რაოდენობით სტუმრებისთვის — მამაკაცები ან მოწვეული ფლავის მზარეულები.
უზბეკური ფალვი
thumb|upright| სამარყანდული ფლავი thumb|upright|ფლავის მომზადების პროცესი [[ტაშკენტი|ტაშკენტში]] უზბეკეთსა და ცენტრალური აზიის სხვა ქვეყნების ფლავის სახეობებში ბრინჯი და დამატებითი პროდუქტები ერთ ჭურჭელში — ქაზანში მზადდება. თუმცა არის გამონაკლისებიც: ბუხარულ ფლავი ოში-სოფი და ხორეზმული — სუზმა პალოვი საცერზე გადაწურვის მეთოდით მზადდება (ბუხარაში ფლავის მომზადების ასეთ მეთოდს „ქაბულურს“ უწოდებენ). თურქმენულ ფლავის სახეობებში ოგურჯალურს, თევზის და ხორცის ფლავს, ბრინჯისა და ბოსტნეულისგან ცალკე ამზადებენ.
უზბეკური ფლავის ნაირგვარობები: ფერღანული, სამარყანდული, ხორეზმული, ბუხარული, ტაშკენტური. ფლავის მოსამზადებლად განკუთცნილი ბრინჯის სახეობები: დევზირა, ბუღდაიგურუნჩი და სხვ. .
ტაჯიკური და თურქმენული ფლავი
thumb|upright|სომხური [[ტოლმა ნუტის და ბურგულის პილაფის შიგთავსით]] ტაჯიკური და თურქმენული ფლავის სახეობები ბრინჯისა და სხვა პროდუქტების (ხორცი, ხახვი, სტაფილო) მომზადების ტექნოლოგია უზბეკურის მსგავსია.
ტაჯიკური ფლავის თავისებურებებიდან აღსანიშნავია ისეთი დამატებითი პროდუქტების ხშირად გამოყენება როგორებიცაა მუხუდო, კომში და ნიორი. ტაჯიკეთში ფლავს ხშირად წვრილი ხორბლის ცომის ატრიისგან ამზადებენ, რომელსაც უგროს უწოდებენ. დუშანბეს ფლავს კვერცხთან ერთად ხორცის ფარშით ამზადებენ, ხოჯენტურს — ფარშირებული ვაზის ფოთლებით. ფლავის თითქმის ყველა სახეობას მთის რევანდთან (რივოჩა) ერთად მიირთმევენ.
თურქმენულ ფლავში აღსანიშნავია საშუალო სიმწიფის ბრინჯი და ნანადირევის ხორცი (ხოხობი). ასევე აღსანიშნავია კასპიისპირა თურქმენების ორი სახეობის ფლავი: ოგურჯალური და თევზის. ოგურჯალურ ფლავში ქვაბიდან ხორცს გადმოიღებენ ხახვთან და სტაფილოსთან ჩაშუშვის შემდეგ, ცალკე შუშავენ და მოგვიანებით ბრინჯში ამატებენ, კერძის მომზადებამდე 3-5 წუთუთ ადრე. თევზის ფლავს ბრინჯისა და ბოსტნეულისგან ცალკე ამზადებენ. ორივე სახეობის ფლავში ბრინჯის მოსახარშად ბულიონს ამატებენ, რომელსაც ხორცის ან თევზის მოხარშვის შემდეგ ამატებენ.
ფლავში სტაფილოს ნაწილობრივ ან მთლიანად ჩირით ჩაანაცვლებენ ხოლმე.
ყირგიზული ფლავი
ყირგიზეთში ფლავის (палоо, аш, демдеме күрүч — სიტყვასიტყვით „ფლავი“, „საკვები“, „ორთქლზე მომზადებული ბრინჯი“) მომზადების ტექნოლოგია განსაკუთრებით ძლიერია ქვეყნის სამხრეთ ოლქების ხეობიან რაიონებში. ფლავისთვის ადგილობრივი ჯიშის ბრინჯს იყენებენ, უპირველეს ყოვლისა წითელ უზგენურ ჯიშს დიოოზირე (дөө-зире, дев-зира — სიტყვასიტყვით „ზირა-გიგანტი“), ასევე არავანულ და ბატკენურ ბრინჯის სახეობებს.
აზერბაიჯანული ფლავი
thumb|upright| კურკუმით შეღებლი ფლავი ცხვრის ხორცის გარნირით, კურაგით, ქლიავით და გარგრის ჩირით. ქაზმაგთან და მწვანეულობასთან ერთად აზერბაიჯანული ფლავის დაახლოებით 30-მდე საზოგადოდ ცნობილი რეცეპტი არსებობს (ძირითადად, შილა ფლევის საფუძველზე). შილა ფავის მოსამზადებლად აზერბაიჯანში იყენებენ ან იყენებდნენ, შემდეგი ბრინჯის სახეობებს: სადრი, ხანური (ირანული ჯიშები), ამბარბი, აქილჩიკი და სხვ. სხვა სახეობის ფლავისთვის: აკულა და ჩილიალი.
ჰენრი კლეი
ჰენრი კლეი (Henry Clay; დ. 12 აპრილი, 1777 — გ. 29 ივნისი, 1852) — ამერიკელი პოლიტიკოსი და ორატორი, რომელიც კენტუკის წარმოადგენდა როგორც აშშ-ის სენატში, ასევე წარმომადგენელთა პალატაში. გარდა ამისა, იგი აშშ-ის სახელმწიფო მდივანი იყო 1825-1829 წლებში.
სოფლის მეურნეობა ირანში
ირანის ტერიტორიის თითქმის ⅓ ფერმებისთვის გამოსადეგია, თუმცა უნაყოფო ნიადაგისა და წყლის განაწილების ნაკლოვანების გამო ბევრი ტერიტორია კულტივაციისთვის არ გამოიყენება. ქვეყნის ტერიტორიის მხოლოდ 12% გამოიყენება სათესებად, ბაღებად და ვენახებად, თუმცა ირიგაცია კულტივირებული მიწების ⅓-ზე ნაკლებზეა გაყვანილი. დანარჩენ ტერიტორიაზე მშრალი ფერმებია გავრცელებული. სოფლის მეურნეობის პროდუქტების 92% წყალზეა დამოკიდებული. ირანში ყველაზე ნაყოფიერი ნიადაგი დასავლეთ და ჩრდილო-დასავლეთ ნაწილშია. ქვეყნის სურსათის უსაფრთხოების ინდექსი 96%-ს უდრის.
ქვეყნის ტერიტორიის დაახლოებით 3% სათიბ-საძოვრებად გამოიყენება. საძოვრები მეტწილად ნახევრად მშრალ მთიანეთებსა და ცენტრალური ირანის დიდი უდაბნოების ირგვლივ მდებარე ტერიტორიებზე მდებარეობს.
არასასოფლო-სამეურნეო ტერიტორიას 53% უკავია: ქვეყნის ტერიტორიის 39% უდაბნოებით, მარილის ტბებითა და შიშველი კლდოვანი მთებითაა დაფარული, რომლებიც სასოფლო-სამეურნეო დანიშნულებით არ გამოიყენება. 7% ტყეებითაა დაფარული. კიდევ 7% ქალაქებს, სოფლებს, სამრეწველო ტერიტორიებსა და გზებს უკავია.
მიწის გამოყენება და ირიგაცია
მსოფლიოში საშუალო წლიური ნალექიანობის მაჩვენებელი 800 მმ-ია. ირანისთვის ეს მაჩვენებელი 220 მმ-ს უდრის. საერთო ჯამში, ირანის ნიადაგი ფართომასშტაბიანი სოფლის მეურნეობის განვითარებისთვის შესაბამისი არ არის. ქვეყნის საერთო ფართობის დაახლოებით 12%-ია (1 636 000 კმ²) კულტივირებული.
ირანში როგორც წვიმის წყალზე დაფუძნებული, ისე ირიგაციით შექმნილი ფერმები ფუნქციონირებენ.2005 წელს 13.05 მლნ ჰექტარი მიწა იყო კულტივირებული. ამ ტერიტორიის 50.45% ირიგაციაზე, ხოლო დარჩენილი 49.55% წვიმის წყლის სისტემაზეა დაფუძნებული. 2013 წლისთვის კულტივირებული მიწების ფართობი, სადაც ირიგაციაა გაყვანილი, 8 მილიონ ჰექტარამდე გაიზარდა, ხოლო 10 მლნ ჰექტარი წვიმის წყლის სისტემაზეა დამოკიდებული.
პროდუქცია
ქვეყნის სხვადასხვა ნაწილში ტემმპერატურის მერყეობა და კლიმატური ზონების მრავალფეროვნება სოფლის მეურნეობის მრავალი სახის პროდუქტის კულტივირების შესაძლებლობას იძლევა, მათ შორის: მარცვლეულის (ხორბალი, ქერი, ბრინჯი და სიმინდი), ხილის (ბროწეული, ლეღვი, ნესვი და ყურძენი), ბოსტნეული, ბამბა, შაქრის ლერწამი, შაქრის ჭარხალი, Pistacia vera (რომლის უმსხვილესი მწარმოებელია მსოფლიოში ), კაკალი, ზეთისხილი, სანელებლები, ჩამიჩი (მესამე უმსხვილესი მწარმოებელი და მეორე უმსხვილესი ექსპორტიორი მსოფლიოში ), ჩაი, თამბაქო, კოწახური (მსოფლიოში უდიდესი მწარმოებელი ) და სამკურნალო მცენარეები. ირანში 2 000-ზე მეტი მცენარის ჯიში ხარობს, რომელთაგან ასამდე ჯიში ფარმაცევტულ მრეწველობაში გამოიყენება.
ქვეყნის მთავარი კულტურები ბრინჯი, ხორბალი და ქერია. ირანში მარცვლეულის სექტორი მკაცრად რეგულირებდა. მწარმოებლები პესტიციდებსა და სასუქზე სუბსიდიებს იღებენ და მათ მარცვლეულზე გარანტირებული ფასიც აქვთ.
ბრინჯი: 2008 წლისთვის ირანში ბრინჯის წარმოება წლიურად 2.2 მილიონ ტონას უდრიდა, ხოლო მოხმარების დონე დაახლოებით 3 მლნ რონას. 2008 წელს ირანმა არაბთა გაერთიანებული საამიროებიდან, პაკისტანიდან და ურუგვაიდან 271 მლნ ამერიკული დოლარის ღირებულების 630 000 ტონა ბრინჯი შეიტანა, ხოლო 2009 წელს 1.4 მლნ ტონა, რომლის ღირებულებაც 800 მლნ ამერიკულ დოლარს უდრიდა. 2010 წელს ირანში ბრინჯის იმპორტი 40%-ით შემცირდა. ირანში ერთ ადამიანზე ბრინჯის მოხმარების საშუალო მაჩვენებელი 45.5 კგ-ია, რითიც მე-13 ადგილზეა მსოფლიოში. ბრინჯი მეტწილად ჩრდილოეთ ირანში, მაზანდარინსა და გილანის ოსტანებში მოჰყავთ.
ფისტა: ირანი Pistacia vera-ის უმსხვილესი მწარმოებელი და ექსპორტიორია მსოფლიოში. უსწრებს აშშ-სა და თურქეთსაც. ნავთობისა და ხალიჩების შემდეგ ფისტა ირანის უდიდესი საექსპორტო პროდუქციაა. 2008 წელს ექსპორტი 200 000 ტონას გაუტოლდა. 350 000-ზე მეტი ადამიანისთვის საარსებო წყარო კაკლის ნაყოფებზეა დამოკიდებული. 2010 წელს ფისტას ბაზარზე ირანის წილი 50%-მდე გაიზარდა.
შაქარი: 2008 წელს ირანში ქვეყნის მასშტაბით 400 000 ― 600 000 ტონა შაქრის დეფიციტი იყო. ბოლო წლებში შაქრის კომპანიები იაფი შაქრის მასობრივი იმპორტის გამო ზარალდებოდნენ, რამაც 2008 წელს შაქრის წარმოება 50%-ით შეამცირა. ადგილობრივი შაქრის წარმოებაზე ასეთი გავლენის მიზეზი იმპორტის გადასახადის ნაკლებობა იყო.
სქოლიო
კატეგორია:სოფლის მეურნეობა ირანში კატეგორია:ირანის ეკონომიკა
აბიის მუნიციპალიტეტი
რესურსები ინტერნეტში
კატეგორია:ვილიანდიმაას მუნიციპალიტეტები
კათოლიკოსი
კათოლიკოსი (, მომდინარეობს (katholou, „საყოველთაო“) —  (kata, „ქვემოთ“) და  (holos, „მთელი“) „საყოველთაო, მსოფლიო“) — ქრისტიანული ავტოკეფალიური ეკლესიის მეთაური უმაღლესი ტიტული ბიზანტიის იმპერიის ფარგლებს გარეთ, აღმოსავლეთში დადგენილი 315 წელს. სიტყვა „კათოლიკე“ მომდინარეობს აღნიშნული სიტყვიდან.
ისტორია
პირველი ქრისტიანებისათვის სამყარო იყოფოდა რომის და სპარსეთის ნაწილად. შესაბამისად სპარსეთის ტერიტორიაზე არსებულმა ქრისტიანულმა ეკლესიამ საკუთარ თავს „აღმოსავლეთის ეკლესია“ დაარქვა, ხოლო მის სულიერ წინამძღვარს „აღმოსავლეთის კათოლიკოსი“, რომელიც მიღებულ იქნა 315 წელს სპარსეთის სირიულ ეკლესიაში, სელევკიის არქიეპისკოპოსის მიერ. V საკუნეში კათოლიკოსის ტიტული გადმოდის კავკასიაში (სომხეთი, საქართველო/იბერია/, ალბანეთი).
ბიზანტიურ-რომაული იერარქიული ტიტული — „პატრიარქი“ კი პირველად მიღებულ იქნა 451 წელს მსოფლიო საეკლესიო კრებაზე.
სირიის აღმოსავლეთის ეკლესია
პირველად კათალიკოსის ტიტული მიიღო სირიის აღმოსავლეთის სალევკიის ეპისკოპოსმა მარ ბარ აღაიმ (315—317).
საქართველოს ეკლესია
დასავლეთ საქართველოში ცალკე საკათალიკოსოს ჩამოყალიბების შემდეგ მისი მეთაური იწოდებოდა „აფხაზეთის კათოლიკოსად“, XVI საუკუნიდან „აფხაზეთის კათოლიკოს-პატრიარქად“. ცვლილებები ქართული ეკლესიის მეთაურის ტიტულში ასახავდა ქართული ეკლესიის პოლიტიკურ და სტრუქტურული განვითარების ეტაპებს. კათოლიკოსის თანამდებობა გაუქმდა მას შემდეგ (აღმოსავლეთ საქართველოში 1811, დასავლეთ საქართველოში 1814), რაც ქართული ეკლესია რუსულ ეკლესიას შეუერთდა საეგზარქოსოს სახით. კათოლიკოსის თანამდებობა აღდგენილ იქნა 1917 საქართველოს ეკლესიის ავტოკეფალიის აღდგენასთან ერთად.
2010 წლის 21 დეკემბრის სინოდის სხდომის გადაწყვეტილებით საქართველოს კათოლიკოს პატრიარქის ტიტულატურა შემდეგნაირად განისაზღვრა: "უწმიდესი და უნეტარესი ილია II, სრულიად საქართველოს კათოლიკოს-პატრიარქი, მცხეთა-თბილისის მთავარეპისკოპოსი და  ბიჭვინთისა და ცხუმ-აფხაზეთის მიტროპოლიტი".
სქოლიო
კატეგორია:საეკლესიო წოდებები
აღმოსავლეთ საქართველოს კათოლიკოს-პატრიარქები
ლიტერატურა
*
სამეხი
framed|სამეხ სამეხი — მეთხუთმეტე ასო ებრაულ დამწერლობაში. გამოითქმის, როგორც ქართული „ს“. რიცხვითი მნიშვნელობა — 60
სქოლიო
კატეგორია:ებრაული დამწერლობა
ძველი ბერძნული მუსიკა
ძველი ბერძნული მუსიკა ძვ. წ. II ათასწლეულიდან იღებს სათავეს. იგი ბერძენთა ცხოვრების განუყრელი ნაწილი იყო და მას აღმზრდელობითი მნიშვნელობაც ჰქონდა. მუსიკა შედგა ნადიმის, ქორწინების, ომების, დასაფლავების, რელიგიური დღესასწაულებისა და თეატრალური წარმოდგენების დროს. ძველ საბერძნეთში უამრავი საკულტო-რელიგიური დღესასწაული იმართებოდა, რომელიც სხვადასხვა ღმერთებს ეძღვნებოდა. დღესასწაულები მლოცველთა სვლებით, საზეიმო საგუნდო გალობით ტარდებოდა. თანდათან ეს საკულტო ზეიმები დიდ საერთო-სახალხო დღესასწაულებად იქცა. ასეთები იყო – დიონისეები, პითიური, ისტიმური ზეიმები, ოლიმპიური თამაშობანი და სხვა. ისტიმური დღესასწაულები ზღვის ღმერთს პოსეიდონს ეძღვნებოდა და კორინთოს მახლობლად, პოსეიდონის ტაძარში იმართებოდა. პითიური ზემები კი ქალაქ დელფოს აპოლონის მიერ ურჩხულზე გამარჯვების აღსანიშნავად ეწყობოდა. ძველი ბერძნული მითოლოგია, პოეზია და ლიტერატურა, სახვითი ხელოვნების ნიმუშები მოწმობენ, რომ ძველ საბერძნეთში მუსიკალური ხელოვნება მაღალი დონის იყო, თავად მუსიკის ნიმუშები ჩვენამდე მცირე რაოდენობითაა მოღწეული. მუსიკის ჩასაწერად ბერძნები იყენებდნენ ბერძნული და ფინიკიური ანბანის ასოებს. აღმოჩენილი და, ნაწილობრივ, გაშიფრულია ძველი ბერძნული მუსიკის რამდენიმე ფრაგმენტი. მათგან აღსანიშნავია მუსიკა ევრიპიდეს ტრაგედიიდან „ორესტე“, სამგლოვიარო და ლირიკური სიმღერები, აპოლონის სადიდებელი ჰიმნები... დღემდე მოაღწია ფლეიტასა და არფაზე შემსრულებელთა ქანდაკებებმა, ლარნაკებმა, რომლებზეც გამოსახულია ლირასა და ავლოსზე დაკვრის სცენები. ამის გარდა ცნობები ძველი ბერძნული მუსიკის შესახებ გვხვდება ჰომეროსის ცნობილ პოემებში. მის „ილიადასა“ და „ოდისეაში“ აღწერილია შრომის სცენები, რელიგიური ცერემონიალები და ა.შ. ძველ საბერძნეთში გავრცელებული იყო ერთხმიანობა, როგორც სოლო, ასევე საგუნდო შესრულება. ბერძნულ სიმიან ლირასთან, რომლის თანხლებითაც სრულდებოდა მელოდიები ტეტრაქორდის ფარგლებში. ტეტრაქორდებს აგებდნენ სხვადასხვა ბგერებიდან და სხვადასხვა კილოებს ქმნიდნენ. ცნობილია – დორიული, ფრიგიული, ლიდიური და სხვა კილოები. საბერძნეთში მთავარი საკრავები ლირა და კითარა იყო. ძველი ბერძნული ლირა მარტივი აგებულებისაა – ხის ფიგურულ ჩარჩოზე ჰორიზონტალურად გადაჭიმულია 4 სიმი. კითარა ლირას ჰგავს, მაგრამ აღემატება ზომითა და სიმების რაოდენობით.
ლიტერატურა
მუსიკა კატეგორია:ძველბერძნული კულტურა
მითოლოგია
მინი|ღმერთი [[თორი (მითოლოგია)|თორი სკანდინავიურ მითოლოგიაში.]] მითოლოგია (ბერძნ. μυθολογία, μῦθος მითოს — ამბავი, გადმოცემა; λόγος ლოგოს — მოძღვრება) — მითების შემსწავლელი დარგი, ასევე მითების ერთობლიობა. მითოლოგია, როგორც მეცნიერება, შეისწავლის მითების წარმოშობას, შინაარსს, კლასიფიკაციას და გავრცელებას. მითები წარმოადგენენ თქმულებებს ღმერთებზე, გმირებზე, დემონებზე, სულებზე, ბუნების მოვლენებზე, სამყაროსა და ციური სხეულების წარმოშობაზე და ასახავენ ადამიანთა წარმოდგენებს ადრეკლასობრივ საზოგადოებაში.
ყველაზე გავრცელებულია ძველი საბერძნეთის, ეგვიპტის, ინდოეთის მითები. მითოლოგიამ საუკუნეების განმავლობაში ასაზრდოვა ლიტერატურა, ხელოვნება, ფილოსოფია, ენები, ასაზრდოვებს დღესაც. მითი განუყოფელი ნაწილია ყოველი რელიგიისა, მათ აქვთ შეხვედრები, ორივესთვის დამახასიათებელია რწმენა ზებუნებრივი ძალებისა.
რესურსები ინტერნეტში
კატეგორია:რელიგიის ანთროპოლოგია
ანამუდი
ანამუდი (ആനമുടി) — მწვერვალი ინდოეთში, დასავლეთი გატებისა და საერთოდ სამხრეთი ინდოეთის უმაღლესი წერტილი. სიმაღლე 2695 მ. მდებარეობს კერალის შტატში, ერავიკულამის ეროვნული პარკის სამხრეთ ნაწილში. მდინარე პერიიარის აუზის უმაღლესი პუნქტია. 1862 წლის 4 მაისს მწვერვალი პირველად დაიპყრო დაგლას ჰამილტონმა. მოქცეულია კარდამონის მთების, ანაიმალაის ქედისა და პალანის მთების შეერთების ადგილას.
სქოლიო
კატეგორია:ინდოეთის მთები
სახელმწიფოთაშორისი საავიაციო კომიტეტი
სახელმწიფოთაშორისი საავიაციო კომიტეტი (Межгосударственный авиационный комитет (МАК)) — აღმასრულებელი ორგანო, რომელიც ახორციელებს სამოქალაქო ავიაციისა და საჰაერო სივრცის მართვისა და გამოყენების კონტროლს ყოფილი საბჭოთა კავშირის 12 ქვეყანაში. იგი დაარსდა 1991 წელს, როდესაც ამ თორმეტმა სახელმწიფომ ხელი მოაწერა მთავრობათაშორის შეთანხმებას სამოქალაქო ავიაციისა და საჰაერო სივრცის გამოყენების შესახებ. კომიტეტი განთავსდა მოსკოვში, რუსეთი. 2011 წლის მდგომარეობით, ორგანიზაციის დირექტორია ტატიანა ანოდინა.
ორგანიზაცია დაკავებულია საჰაერო ტრანსპორტის, აეროდრომების და ავიაკომპანიების სერტიფიკაციით. ავიაკატასტროფათა კომისია მუდმივად იძიებს ავიაკატასტროფებს აღნიშნულ ქვეყნებში.
სქოლიო
კატეგორია:დსთ კატეგორია:სამოქალაქო ავიაცია კატეგორია:ტრანსპორტის უსაფრთხოება
იაკოპო პერი
იაკოპო პერი (Jacopo Peri; დ. 20 აგვისტო, 1561, რომი — გ. 12 აგვისტო, 1633, ფლორენცია) — იტალიელი მომღერალი და კომპოზიტორი, ოპერის ერთ-ერთი ფუძემდებელი. სწავლობდა ფლორენციაში, კრისტოფანო მაველაცისთან. ფლორენციული კამერატის (წრის) მონაწილე. 1592 წელს დაწერა (ი. კორსისთან ერთად) პირველი ოპერა "დაფნე" (ო. რინუჩის ტექსტზე, დაიდგა 1597-98 წლებში ფლორენციაში. პერის მუსიკის ფრაგმენტები დაკარგულია). პერის ოპერა "ევრიდიკე" (1600) ადრინდელი ოპერის ყველაზე მკაფიო ნიმუშია. პერი ამ ოპერაში ასრულებდა ორფევსი პარტიას.
ლიტერატურა
კატეგორია:იტალიელი მომღერლები კატეგორია:იტალიელი კომპოზიტორები კატეგორია:დაბადებული 20 აგვისტო კატეგორია:დაბადებული 1561 კატეგორია:გარდაცვლილი 12 აგვისტო კატეგორია:გარდაცვლილი 1633
იგელის სვეტი
thumb|250px|იგელის სვეტი thumb|იგელის სვეტი იგელის სვეტი, რომელიც სოფელ იგელში მდებარეობს, მაინცის ქვასთან ერთად წარმოადგენს მოზელის ნაპირზე მიწის ზედაპირზე შემორჩენილ ანტიკური ხანის რომაულ ძეგლს, რომელიც საინტერესო იმითაცაა, რომ იმ ადგილას დგას, სადაც თავის დროზე დაუდგამთ. ძეგლი რომის იმპერიის დაცემის შემდგმომ მხოლოდ იმიტომ გადაურჩა დანგრევას, რომ შუა საუკუნეებში ძეგლზე გამოსახული მთავარი მოტრაპეზე ფიგურები კონსტანტინე I და წმ. ელენე ეგონათ.
იგელის სვეტი 1986 წელს ტრირის სხვა რამდენიმე შენობა-ნაგებობასთან ერთად იუნესკომ მსოფლიო კულტურის მემკვიდრეობის სიაში შეიტანა.
ჭამალალელები
ჭამალალელები (Чамалалы, Чамалинцы) — ხალხი რუსეთში. დაახლ. 9,5 ათ. კაცი, აქედან 7,2 ათ. ცხოვრობს დაღესტანში. საუბრობენ ჭამალალურ ენაზე. მიეკუთვნება დაღესტნის ანდიურ-დიდოურ (ცეზური) ხალხთა ჯგუფს. მორწმუნეები ძირითადად სუნიტი მუსლიმები არიან.
ლიტერატურა
კატეგორია:დაღესტნის ხალხები
პარკი (მრავალმნიშვნელოვანი)
პარკი შეიძლება აღნიშნავდეს: